CELEX: 62017CN0439
Language: el
Date: 2017-07-20 00:00:00
Title: Υπόθεση C-439/17: Αίτηση προδικαστικής αποφάσεως την οποία υπέβαλε το Verwaltungsgericht Hamburg (Γερμανία) στις 20 Ιουλίου 2017 — British American Tobacco (Germany) GmbH κατά Freie und Hansestadt Hamburg

16.10.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 347/10
            
         Αίτηση προδικαστικής αποφάσεως την οποία υπέβαλε το Verwaltungsgericht Hamburg (Γερμανία) στις 20 Ιουλίου 2017 — British American Tobacco (Germany) GmbH κατά Freie und Hansestadt Hamburg
   (Υπόθεση C-439/17)
   (2017/C 347/11)
   Γλώσσα διαδικασίας: η γερμανική
   
      Αιτούν δικαστήριο
   
   Verwaltungsgericht Hamburg
   
      Διάδικοι στην υπόθεση της κύριας δίκης
   
   
      Προσφεύγουσα: British American Tobacco (Germany) GmbH
   
      Καθού: Freie und Hansestadt Hamburg
   
      Προδικαστικά ερωτήματα
   
   
               1)
            
            
               Έχει το άρθρο 7, παράγραφος 7, πρώτο εδάφιο, της οδηγίας 2014/40/ΕΕ του Ευρωπαϊκού Κοινοβουλίου και του Συμβουλίου για την προσέγγιση των νομοθετικών, κανονιστικών και διοικητικών διατάξεων των κρατών μελών σχετικά με την κατασκευή, την παρουσίαση και την πώληση προϊόντων καπνού και συναφών προϊόντων και την κατάργηση της οδηγίας 2001/37/ΕΚ (1) (στο εξής: οδηγία) την έννοια ότι η απαγόρευση της διαθέσεως στην αγορά προϊόντων καπνού που περιέχουν αρωματικές ουσίες σε οποιοδήποτε από τα συστατικά τους δεν καλύπτει τα προϊόντα καπνού τα οποία, λόγω των αρωματικών ουσιών που περιέχουν τα συστατικά τους, έχουν χαρακτηριστικό άρωμα/γεύση, κατά την έννοια του σχετικού ορισμού στο άρθρο 2, σημείο 25, της οδηγίας;
            
         
               2)
            
            
               Σε περίπτωση αρνητικής απαντήσεως στο πρώτο ερώτημα:
               Έχει το άρθρο 7, παράγραφος 14, της οδηγίας την έννοια ότι η μεταβατική διάταξη καλύπτει μόνον την απαγόρευση της διαθέσεως στην αγορά προϊόντων καπνού με χαρακτηριστικό άρωμα/γεύση βάσει του άρθρου 7, παράγραφος 1, πρώτο εδάφιο, της οδηγίας ή καλύπτει –και– την απαγόρευση της διαθέσεως στην αγορά προϊόντων καπνού που περιέχουν αρωματικές ουσίες σε οποιοδήποτε από τα συστατικά τους βάσει του άρθρου 7, παράγραφος 7, πρώτο εδάφιο, της οδηγίας;
            
         
               3)
            
            
               Σε περίπτωση καταφατικής απαντήσεως στο πρώτο ερώτημα ή σε περίπτωση που η απάντηση στο δεύτερο ερώτημα έχει την έννοια ότι το άρθρο 7, παράγραφος 14, της οδηγίας καλύπτει και την απαγόρευση της διαθέσεως στην αγορά προϊόντων καπνού που περιέχουν αρωματικές ουσίες σε οποιοδήποτε από τα συστατικά τους βάσει του άρθρου 7, παράγραφος 7, πρώτο εδάφιο, της οδηγίας:
               Πώς πρέπει να ερμηνεύονται οι όροι «προϊόν καπνού με χαρακτηριστικό άρωμα/γεύση» και «συγκεκριμένη κατηγορία προϊόντων» οι οποίοι περιέχονται στο άρθρο 7, παράγραφος 14, της οδηγίας;
            
         
      (1)  EE L 127, σ. 1.